אפשר אחרת

עמותת אפשר אחרת היא עמותה ישראלית, הפועלת לקידום חינוך לחיים משותפים בין יהודים וערבים בישראל, באמצעות תוכניות חינוכיות בבתי ספר ברחבי הארץ. עמותת "אפשר אחרת" פועלת בשיתוף [https://pop.education.gov.il/headquarters-civil-education-coexistence/ "המטה לחינוך אזרחי וחיים משותפים"] במשרד החינוך.

== היסטוריה ==
עמותת אפשר אחרת הוקמה בשנת 1998 מתוך מחויבות לבנות חברה משותפת בישראל. העשייה של העמותה מתמקדת בצורך החיוני לייצר תהליכים חינוכיים רב תרבותיים וארוכי טווח, שיאפשרו ליהודים וערבים לקיים שיתופי פעולה משמעותיים במסגרת מערכת החינוך הפורמלית וקהילות המגורים.

"אפשר אחרת" פועלת ככוח מאחד. בעשייתה היא מנסה לאתגר את הקרעים הקיימים ביחסי יהודים וערבים בישראל. 

חזון העמותה הוא לאפשר שינוי, דרך יצירת מפגש אישי וישיר בין האנשים עצמם; להפחית חששות, דעות קדומות, ניכור, חשדנות ועוינות ולהחליפם בסובלנות, הבנה, אמון, כבוד ומחויבות עמוקה לשותפות רב תרבותית בין ערבים ויהודים.  

בשנת 2021 העניקה אוניברסיטת בן-גוריון בנגב לעמותה את [https://in.bgu.ac.il/pages/news/anewway.aspx פרס ברלסון להבנה בין יהודים וערבים ע"ש יצחק רבין ז"ל], ובשנת 2022 העמותה זכתה בפרס ירושלים לאחדות ישראל.

== פעילות העמותה ==
עמותת "אפשר אחרת" הופכת חזון למציאות ומאפשרת ליהודים וערבים ליצור יחדיו חברה משותפת בישראל. העמותה מאפשרת מפגש ישיר ובלתי אמצעי, מסייעת בהפחתת חששות ודעות קדומות, מייצרת חשיפה לתרבות השנייה, מפתחת סבלנות, אמון והבנה הדדית ויוצרת מחויבות ואמונה בעשייה משותפת, רב תרבותית, למען עתיד החברה הישראלית כולה.

אפשר אחרת מפעילה מגוון תוכניות חינוכיות ארוכות טווח בין צמדי בתי ספר במגזר היהודי והערבי. העמותה עובדת עם התלמידים, צוותי ההוראה, גורמים ברשויות המקומיות וכן מקיימת פעילות משותפת לקבוצות רב-תרבותיות של הורים ותלמידים.

העמותה מפגישה בין שתי קהילות בית ספריות, יהודית וערבית, לתוכנית שמטרתה בניית פלטפורמה חינוכית להיכרות הדדית ולמידה על החברה השנייה ותרבותה. התוכנית החינוכית מחברת בין תלמידים, הורים וצוותי החינוך ושמה דגש על חיזוק הקשר של התלמידים לקהילה המקומית, פיתוח שיח ועידוד פעילויות התנדבותיות משותפות כתרומה לקהילה.

התהליך מתבסס על חיבור עמוק ומתמשך בין שני ראשי הרשויות, ראשי מנהל החינוך, מנהלי בתי הספר וגורמים מרכזיים בקהילה. התוכניות ייחודיות בגישתן החינוכית והן בנויות משילוב של: גישת המגע, הגישה הנרטיבית וקריאה לפעולה משותפת.

תוכניות העמותה מאושרות על ידי משרד החינוך, המטה לחינוך אזרחי וחיים משותפים, ומיועדות לתלמידי כיתות ד'-יב'. התוכניות נתמכות בסילבוס מפורט אך במקביל גמישות דיין על מנת להיות מותאמות באופן ספציפי עבור בתי הספר, בהתאם לנדרש.

=== תוכניות חינוכיות ===
==== תוכנית ללימוד משותף בבגרות באזרחות ====
התכנית ללימוד משותף לבגרות באזרחות היא תוכנית דו שנתית הנעשית במסגרת תוכנית "תמ"ר". מדובר בתוכנית חינוכית עמוקה ואינטנסיבית במסגרתה נבחרת כיתה מובילה מכל שכבה לקחת חלק בתוכנית. הכיתה הנבחרת פועלת בשיתוף עם כיתה מקבילה מהחברה השנייה - יהודית וערבית. ייחודה של התוכנית הוא בכך שהיא מדגישה לימוד מתוך התנסות וחוויה ומאפשרת לתלמידים התנסות חד פעמית באזרחות אקטיבית וביצוע מטלות חקר משותפות, לצד תלמידים מחברות ותרבויות שונות. התלמידים נבחנים זה לצד זה בבחינת בגרות משותפת באזרחות בשתי השפות. עוד על התוכנית [https://www.anewway.org.il/ourprogrems/%D7%9C%D7%99%D7%9E%D7%95%D7%93-%D7%9E%D7%A9%D7%95%D7%AA%D7%A3-%D7%9C%D7%91%D7%92%D7%A8%D7%95%D7%AA-%D7%91%D7%90%D7%96%D7%A8%D7%97%D7%95%D7%AA ניתן לקרוא כאן]. [https://youtu.be/K130C10LZvE צפו בווידאו תלמידים מספרים] על התוכנית ללימוד משותף לבגרות באזרחות. 

==== התכנית לשותפות רב תרבותית בין קהילות יהודיות וערביות- מקפצה לחברה משותפת ====
תוכנית הליבה של "אפשר אחרת" מבוססת על גישה הוליסטית, רב קהילתית, הפועלת בעת ובעונה אחת לצד מספר בעלי עניין. כך התכנית מייצרת מעגלי השפעה שונים המשפיעים ומושפעים זה מזה ומאפשרים השפעה מערכתית, המשכיות ואימפקט חברתי. התכנית פועלת במקביל עם תלמידים והורים. מעצימה מורים ומנהלי בתי ספר ומספקת להם כלים והכוונה ליצירת מיזמים רב תרבותיים באופן עצמאי. התכנית משתפת את המנהיגות המקומית האזורית וכוללת עבודה לצוות צוותי העיריות, המועצות המקומיות וראשי הערים. המתודולוגיה של התכנית מבוססת על חיבור של קהילות סמוכות אשר חיות בהפרדה, קונפליקט או חוסר יציבות אך בעלות פוטנציאל גדול לשותפות ושגשוג משותף. עוד על התוכנית [https://www.anewway.org.il/ourprogrems/%D7%A9%D7%95%D7%AA%D7%A4%D7%95%D7%AA-%D7%91%D7%99%D7%9F-%D7%A7%D7%94%D7%99%D7%9C%D7%95%D7%AA ניתן לקרוא כאן].

==== הכשרת צוותי חינוך והוראה לעבודה רב תרבותית ====
תוכנית עמותת 'אפשר אחרת' להכשרת צוותי חינוך והוראה לעבודה רב תרבותית מאושרת על ידי משרד החינוך ומוכרת כהשתלמות לגמל (תוכנית חיצונית במסלול הירוק מס' 1481). במסגרת התוכנית, פועלת העמותה עם אנשי חינוך והוראה - ערבים ויהודים - מרחבי הארץ, ומקדמת את התפתחותם כסוכני שינוי, אשר יוכלו לקדם ולפתח חברה משותפת בריאה ובת קיימא בקהילות שלהם. במהלך התוכנית נפגשים אנשי הוראה וחינוך - עם עמיתיהם בני החברה השנייה, לסדרה של סדנאות המספקות כלים פרקטיים ליצירת יוזמות חברתיות רב תרבותיות. עוד על התוכנית [https://www.anewway.org.il/ourprogrems/%D7%94%D7%9B%D7%A9%D7%A8%D7%AA-%D7%A6%D7%95%D7%95%D7%AA%D7%99-%D7%9E%D7%95%D7%A8%D7%99%D7%9D ניתן לקרוא כאן]

"פועלים יחד" - תוכנית דו-שנתית לשיתוף פעולה רב-תרבותי בקרב בני הנוער בערים המעורבות בישראל במסגרת התוכנית להתפתחות אישית ומעורבות חברתית

התוכנית "פועלים יחד", שמה לעצמה למטרה להחליף פחד, כעס, שנאה, דעות קדומות וסטריאוטיפים בין תלמידים יהודים וערבים, ולטעת במקומם אחווה, כבוד ושיתוף פעולה. הדבר נעשה באמצעות תהליך עומק רב-תרבותי המייצר בסיס איתן וארוך טווח לשותפות ועשייה רב תרבותית משותפת, ובונה גשרים בין תלמידים מבתי הספר השונים בעיר. התוכנית שואפת לבסס את הפלטפורמה הראשונה בישראל שמאפשרת לתלמידים יהודים וערבים מערים מעורבות לפעול יחדיו כחלק מהתכנית להתפתחות אישית ומעורבות חברתית, בה מחויבים תלמידי כיתות י' בישראל. שיאה של התוכנית בת השנתיים  - הכוללת 60 שעות ההתנדבות משותפות בקהילה - הוא פיתוח מיזמי התנדבות משותפים, בהם מוכשרים התלמידים להוביל בעצמם תהליכים רב-תרבותיים התנדבותיים, בקהילות המגורים. עוד על התוכנית [https://www.anewway.org.il/ourprogrems/%D7%A4%D7%95%D7%A2%D7%9C%D7%99%D7%9D-%D7%99%D7%97%D7%93 ניתן לקרוא כאן].

==== מגוון סמינרים ויוזמות לפיתוח מנהיגות בחברה רב תרבותית ====

===== לראות – להקשיב – לחשוב-  השתלמות חיים משותפים למנהלי בתי הספר =====

===== מתנדבים ביחד =====

===== נשים יוצרות שינוי בקהילה =====

===== הכשרת מנהיגות רב תרבותית לנוער וצעירים =====
עוד על מגוון הסמינרים ויוזמות לפיתוח מנהיגות [https://www.anewway.org.il/ourprogrems/%D7%A1%D7%9E%D7%99%D7%A0%D7%A8%D7%99%D7%9D-%D7%95%D7%99%D7%95%D7%96%D7%9E%D7%95%D7%AA-%D7%9C%D7%A4%D7%99%D7%AA%D7%95%D7%97-%D7%9E%D7%A0%D7%94%D7%99%D7%92%D7%95%D7%AA ניתן לקרוא כאן]. 

== צוות העמותה ==
צוות העמותה כולל יהודים וערבים העובדים בשיתוף פעולה מלא ברחבי הארץ.

מייסדת ויו"ר העמותה היא ד"ר תקוה ברכה. ברכה היא היסטוריונית של המזרח התיכון, בוגרת תואר ראשון בתולדות האסלאם וערבית מאוניברסיטת בר-אילן ובעלת תואר שני ודוקטורט מאוניברסיטת תל אביב.

מנכ"ל העמותה הינו ליאור שר, בוגר תוכנית מנדל, MBA במגמה למנהיגות חברתית ובעל תואר ראשון בניהול ופוליטיקה וממשל. מנחה קבוצות ומורה לאזרחות בהכשרתו. בעל ניסיון עשיר במגזר השלישי, בדגש על תחום החינוך הבלתי פורמלי.

=== יושבי ראש של העמותה ===
* פרנסיס לורנסו 1998 -2003
* אלוף במיל' עמוס לפידות – 2004 – 2012
* דן פילץ – 2013 - 2016

== קישורים חיצוניים ==

* 
*[https://www.youtube.com/watch?v=AA1TWO2bMoE&t=3s ריאיון עם משתתפות בפרויקט נשים מובילות שינוי של העמותה בעיר לוד], מתוך הערב החדש
*[https://www.youtube.com/watch?v=AQX6NLTthP4 ריאיון עם תלמידה שמספרת על חוויותיה בפרויקט], מתוך התוכנית "עושים טוב" ברדיו ירושלים, 24.01.2014
*[http://mizbala.com/psa/84403 סלבריטאים מתגייסים למען דו-קיום: סטודנטים בבינתחומי בפרסומת לעמותת אפשר אחרת], המזבלה, 25 בפברואר 2014
*[https://www.youtube.com/watch?v=ff66OdDRkvw&t=101s סרט תיעודי על העמותה], הטלוויזיה הישראלית בערבית ערוץ 33, רשות השידור
*[https://www.youtube.com/watch?v=27a8opniCbY&t=10s ראיון עם ניקולס על סדנת הליצנות רפואית של אפשר אחרת ליהודים וערבים], העולם הבוקר, 2018

== הערות שוליים ==

קטגוריה:ישראל: עמותות
קטגוריה:ארגונים חברתיים בישראל
קטגוריה:זוכי פרס ירושלים לאחדות ישראל